रसद विभाग पर लगाया जांच नहीं करने का आरोप
दुल्हारा गांव के लोगों ने कलेक्टर को सौंपा ज्ञापन
भास्करसंवाददाता | धौलपुर
दुल्हारामनियां के लोगों ने कलेक्टर को ज्ञापन सौंपकर रसद विभाग के अधिकारियों पर राशन डीलर को भ्रष्टाचार करने के बाद भी बचाने का आरोप लगाया है। साथ ही एडीएम के आदेश के बाद भी उचित कार्रवाई नहीं करने की बात कही है।
कलेक्टर को दिए गए ज्ञापन में ग्रामीणों ने कहा है कि ग्राम पंचायत दुल्हारा के राशन डीलर की 31 दिसम्बर 2016 6 फरवरी 2017 को एडीएम से लिखित शिकायत की थी। जिसमें राशन डीलर द्वारा पात्र गरीबों को राशन नहीं देने ऑनलाइन पोर्टल पर पात्र के नाम से प्रतिमाह राशन उठाने के पुख्ता दस्तावेज भी संलग्न किए थे। इस पर एडीएम ने जिला रसद अधिकारी को कार्रवाई के अादेश दिए थे। जिसके बाद विभाग के अधिकारियों की ओर से पीड़ित उपभोक्ताओं के बयान भी दर्ज किए थे। जिसमें पीड़ितों ने नियमित राशन नहीं देने की बात कही थी।
लेकिन उसके बाद से अब तक रसद विभाग की ओर से डीलर के खिलाफ कोई कार्रवाई नहीं की गई है। इससे ग्रामीणों में काफी रोष व्याप्त है। ज्ञापन में विभागीय अधिकारियों पर जान बूझकर डीलर को बचाने का आरोप लगाया गया है। ज्ञापन देने वालों में जगन्नाथ, अमरसिंह, रघुवीर, प्रताप, महेन्द्र, रामहेत सहित अन्य ग्रामीण शामिल हैं।
hin_Deva hin_Deva awa_Deva hin_Deva hin_Deva hin_Deva